**ANUNŢ PENTRU SOLICITAREA DE EXPRESII DE INTERES:**

**SERVICII DE CONSULTANȚĂ – CONSULTANT INDIVIDUAL**

**ROMÂNIA - PROIECTUL***„* **Îmbunătățirea managementului riscurilor de dezastre”** –

**Denumirea serviciilor: Verificatori Tehnici atestați pentru cerințele fundamentale de calitate****, domeniile B1, E și F – pentru** **Obiectivele de investiții Mizil, București-Obor, Carei, Pitești, Călărași, Tecuci - Acord de împrumut: nr. 8892 - RO**

**Nr. referință: RO-GIES-186191-CS-INDV**

Guvernul României a primit un împrumut de la Banca Internațională pentru Reconstrucție și Dezvoltare (BIRD) pentru a sprijini implementarea **Proiectului „Îmbunătățirea managementului riscurilor de dezastre” (Proiectul)** și intenționează să utilizeze o parte din aceste fonduri pentru contractarea de servicii de consultanță.

Inspectoratul General pentru Situații de Urgență (IGSU), prin Unitatea de Implementare a Proiectului (UIP)invită **consultanții individuali eligibili** (”Consultanți”) să își manifeste interesul pentru furnizarea serviciilor de consultanță.

Serviciile de consultanță (Serviciile) se referă la servicii specializate din partea unui Consultant Individual – Verificator Tehnic, pentru fiecare în parte sau oricare combinație din cerințele fundamentale de calitate pentru domeniile B1, E și F pentru care acesta este atestat (numit în continuare Verificator tehnic), în scopul implementării activităților de Proiect din cadrul Componentei 1 – ”*Îmbunătățirea rezistenței seismice a infrastructurii de intervenție în caz de dezastre și de urgență*”. Acestea au ca obiect verificarea tehnică de specialitate pentru cerințele fundamentale de calitate, pentru domeniile B1, E și F, a documentațiilor tehnice privind realizarea următoarelor obiective de investiție: *Detașamentul de Pompieri Mizil (județul Prahova)*, *Detașamentul de Pompieri Obor (București-Ilfov), Detașamentul de Pompieri Carei (județul Satu-Mare), Sediul Inspectoratului pentru Situații de Urgență al Județului Argeș și Detașamentul de Pompieri Pitești (județul Argeș), Sediul Inspectoratului pentru Situații de Urgență al Județului Călărași și Detașamentul de Pompieri Călărași (județul Călărași), Secţia de Pompieri Tecuci, (județul Galați)* .

Detalii privind aceste Servicii , precum și durata acestora, pot fi obținute prin consultarea Termenilor de Referință pentru Verificare Tehnică, pentru cele 6 obiective de investiții, pentru specialitățile B1, E și F, care sunt postați pe website-ul IGSU [www.igsu.ro](http://www.igsu.ro).

Consultantul Individual– Verificatorul Tehnic, pentru fiecare în parte sau oricare combinație din domeniile B1, E și F pentru care acesta este atestat, va fi selectat pe baza experienței relevante, a calificărilor și a abilităților de a furniza aceste servicii.

Selecția se va efectua în conformitate cu procedura *Selecție Consultant Individual,* respectând prevederile Regulamentul Băncii Mondiale privind finanțarea proiectelor de investiții, ediția iulie 2016, revizuit în noiembrie 2017 (Procurement Regulations for IPF Borrowers, July 2016, revised November 2017 [http://pubdocs.worldbank.org/ en/178331533065871195/ Procurement-Regulations.pdf](http://pubdocs.worldbank.org/%20en/178331533065871195/%20Procurement-Regulations.pdf)).

La momentul semnării Contractului, ca urmare a câștigării selecției, Consultantul individual- Verificator tehnic trebuie să fie persoană fizică autorizată (PFA) conform prevederilor Legii nr. 300/2004 privind autorizarea persoanelor fizice și a asociațiilor familiale care desfășoară activități economice în mod independent.

Consultantul trebuie să cunoască faptul că serviciile de consultanță vor fi furnizate numai de către acesta și orice substituire a Consultantului Individual selectat este interzisă.

Expresiile de interes depuse de candidații la selecția de Verificator tehnic – pentru cerințele fundamentale de calitate, domeniile B1, E și F pentru Obiectivele de investiții Mizil, București-Obor, Carei, Pitești, Călărași, Tecuci- trebuie să conțină și informații detaliate privind adresa, numele complet al persoanei, C.V.-ul precum și toate documentațiile necesare care să răspundă cerințelor de mai jos (cum ar fi, fără a fi limitate la: legitimația, certificatul/certificatele de atestare pentru specialitatea respectivă, registrul verificatorului de proiecte/expertului tehnic completat la zi conform prevederilor legale în vigoare (în copie), declarație pe propria răspundere sub sancțiunea falsului în declarații că nu a pierdut dreptul de practică prin act administrativ sau ca urmare a pronunțării unei hotărâri judecatorești definitive ( în original), etc).

**Calificări minime și experiență solicitate:**

a) **Verificatorul Tehnic** atestat va fi certificat pentru verificarea Documentației Tehnice elaborate de către Proiectant, pentru fiecare în parte sau oricare combinație din cerințele fundamentale de calitate pentru domeniile B1, E și F pentru care acesta este atestat, conform legii. Atestarea **Verificatorului Tehnic** pentru mai multe specialități, dintre cerințele fundamentale de calitate menționate anterior, este considerată un plus.

b) Experiență relevantă, în calitate de Verificator de proiecte, pentru fiecare în parte sau oricare combinație din cerințele fundamentale de calitate pentru domeniile B1, E și F pentru care acesta este atestat, de min. 5 (cinci) ani și minimum 5 (cinci) lucrări similare finalizate. În acest sens, documentația justificativă este prezentată în mod obligatoriu, iar referințele de la clienții respectivi reprezintă un plus.

c) **Verificatorul Tehnic** atestat va prezenta certificarea sa valabilă, la momentul depunerii candidaturii sale, prin acte specifice emise de autoritățile competente;

În acest sens, Verificatorul Tehnic atestat răspunde, de asemenea, pentru extinderea valabilității atestării sale specifice, ori de câte ori este cazul, pentru a oferi o valabilitate continuă a certificării sale, pe întreaga durată a derulării Contractului.

d) **Verificatorul** **Tehnic** atestat implicat în etapele de verificare de specialitate, pentru fiecare în parte sau oricare combinație din cerințele fundamentale de calitate pentru domeniile B1, E și F pentru care acesta este atestat, a Documentației tehnice va avea spirit analitic și capacitatea de a comunica Proiectantului și Beneficiarului, în cel mai scurt timp, eventualele modificări și completări necesare în proiect, astfel încât să se îndeplinească cerințele de calitate conform legii.

e) Experiența și certificarea de către Ministerul Culturii şi Cultelor a **Verificatorului Tehnic** atestat în domeniul restaurării și conservării monumentelor istorice , precum și înregistrarea în Registrul specialiștilor, experților și verificatorilor tehnici reprezintă un plus (la amplasamentele unde este cazul).

f) Cunoașterea legislației și reglementărilor relevante în România, în vigoare.

Se recomandă tuturor Consultanților individuali interesați să ia în considerație prevederile paragrafelor 3.14, 3.15, 3.16 și 3.17 din „Regulamentul Băncii Mondiale privind achizițiile în cadrul împrumuturilor de finanțare a proiectelor de investiții”, datat iulie 2016 și revizuit în noiembrie 2017 ( menționat mai sus) care stipulează politica Băncii Mondiale cu privire la *conflictul de interese*.

De asemenea, se recomandă consultarea paragrafelor 3.21, 3.22 și 3.23 cu privire la *eligibilitate*, din cadrul documentului menționat anterior. Excepțiile de la prevederile paragrafului 3.23 (b) sunt situațiile detaliate în paragrafele 3.23 (c) și 3.23 (d).

Consultanţii individuali interesați pot obţine informaţii suplimentare, prin depunerea de solicitări scrise în acest sens, prin e-mail sau la adresa de mai jos, în intervalul orelor de program cuprins între 8:00 – 16:00 (luni - vineri).

Expresiile de interes trebuie depuse în scris, în limba română, la adresa de mai jos (personal, prin poștă sau prin e-mail), până la data de **08.09.2020, ora 14:00.**

**Inspectoratul General pentru Situații de Urgență**

**Unitatea de Implementare a Proiectului privind îmbunătățirea managementului riscului la dezastre**

În atenția: dl. col. Mihai Cezar DAMIAN, manager de proiect

Str. Banu Dumitrache nr.46, sector 2, București

Fax: 021-208 45 46

e-mail: laura.chiscop@igsu.ro; uip\_bm@igsu.ro; marcela.vladareanu.uip@igsu.ro